Document ID: 31991R2011

ΚΑΝΟΝΙΣΜΟΣ ( ΕΟΚ ) αριθ . 2011/91 ΤΗΣ ΕΠΙΤΡΟΠΗΣ της 10ης Ιουλίου 1991 για τροποποίηση του κανονισμού ( ΕΟΚ ) αριθ . 1547/87 περί λεπτομερειών εφαρμογής του κανονισμού ( ΕΟΚ ) αριθ . 777/87 όσον αφορά τις αγορές βουτύρου στην παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1630/91 ( 2 ), και ιδίως το άρθρο 7α παράγραφος 1 πρώτο εδάφιο και το άρθρο 7α παράγραφος 3,
Εκτιμώντας :
ότι ο κανονισμός ( ΕΟΚ ) αριθ . 777/87 του Συμβουλίου της 16ης Μαρτίου 1987 που τροποποιεί το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1634/91 ( 4 ), έχει καταργήσει την υποχρέωση επαναφοράς των διαρκών αγορών βουτύρου που προβλέπονται στο άρθρο 6 παράγραφος 1 του κανονισμού ( ΕΟΚ ) αριθ . 804/68 και καθορίζονται τα κριτήρια για την έναρξη και την αποστολή των διαγωνισμών για αγορά βουτύρου και αποκορυφωμένου γάλακτος σε σκόνη -
ότι είναι, συνεπώς, ανάγκη να τροποποιηθεί το άρθρο 1 του κανονισμού ( ΕΟΚ ) αριθ . 1547/87 της Επιτροπής ( 5 ), όπως τροποποιήθηκε από τον κανονισμό ( ΕΟΚ ) αριθ . 3777/90 ( 6 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στο άρθρο 1 του κανονισμού ( ΕΟΚ ) αριθ . 1547/87, οι παράγραφοι 2 και 3 αντικαθίστανται από το ακόλουθο κείμενο :
"2 . Μόλις διαπιστωθεί ότι κατά τη διάρκεια δύο συνεχών εβδομάδων, σε κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε περιοχή, η τιμή της αγοράς βρίσκεται σε επίπεδο μικρότερο του 92 % της τιμής παρεμβάσεως, η Επιτροπή καθορίζει τις αγορές με διαγωνισμό που προβλέπονται στο άρθρο 1 παράγραφος 3 του κανονισμού ( ΕΟΚ ) αριθ . 777/87 στο εν λόγω κράτος μέλος ή περιοχή .
3 . Μόλις διαπιστωθεί ότι κατά τη διάρκεια δύο συνεχών εβδομάδων σε κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε περιοχή, η τιμή της αγοράς είναι ίση ή ανώτερη του 92 % της τιμής παρεμβάσεως, οι αγορές με διαγωνισμό που προβλέπονται στο άρθρο 1 παράγραφος 3 του κανονισμού ( ΕΟΚ ) αριθ . 777/87 αναστέλλονται στο εν λόγω κράτος μέλος ή περιοχή ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την έναρξη της γαλακτοκομικής περιόδου 1991/92 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 10 Ιουλίου 1991 .

Labels: 3
17